Bokas tema – det bortsatte barnet som hevner seg på verden, har fellestrekk med Duuns forrige roman (1909). Pål Espolin Johnson mener at «mennesket i motgang» er et samlende hovedtema i Duuns første romaner. Hovedpersonen Sigyn er «det sky og ensomme legdebarnet som gjennom en ulykkelig oppvekst, savnet av en mor og svik i kjærlighet vokser seg sterkt nok til å tåle, trasse og hevne.» Mindreverdsfølelse og hevntanker er dominerende hos henne.